section_heading: 2021.
paragraph_text: Najbolji rezultat sezone ostvario je na VN Katara gdje je došao do trećeg mjesta. Nakon što je na startu promoviran s pete na treću poziciju zbog kazni Valterija Bottasa i Maxa Verstappena,<ref>“Verstappen i Bottas kažnjeni zbog nepoštivanja žutih zastava“ maxf1.net. 21. studenog 2021. (pristupljeno 19. prosinca 2021.) u prvom krugu pretekao je Gaslyja za drugu poziciju koju je uspio održati do petog kruga kada ga je prešao Verstappen. Iako ga je tijekom utrke pretekao i Sergio Pérez, zbog strategije jednog ulaska u boks, za razliku od Péreza, te virtualnog sigurnosnog automobila pred kraj utrke,<ref>“Hamilton pobijedio Verstappena u Kataru, Alonso na postolju“ maxf1.net. 21. studenog 2021. (pristupljeno 19. prosinca 2021.) Alonso je uspio završiti utrku na trećem mjestu. Bilo mu je to prvo postolje nakon VN Mađarske 2014., a time je postavio rekord od 105 odvoženih utrka između dva osvojena postolja.<ref>“Hamilton eyes a double century as Alonso adds to record haul“ gpfans.com. 22. studenog 2021. (pristupljeno 20. prosinca 2021.) S Alonsovim trećim mjestom u utrci te Oconovim petim mjestom, Alpine je na VN Katara ostvario ključnu prednost u bodovima pred Alpha Taurijem za peto mjesto u prvenstvu konstruktora. U pretposljednjoj utrci u Saudijskoj Arabiji Alonso nije došao do bodova, a posljednju u Abu Dhabiju završio je na osmom mjestu. U sezoni je osvojio 81 bod te zauzeo 10. mjesto u poretku vozača ispred momčadskog kolege Estebana Ocona na 11. mjestu, a momčad Alpine ostvarila je peto mjesto u poretku konstruktora.